Красимира Ненова
Снегът се топи

chitanka.info

Снегът се топи,

а в мене е сякаш ледена буца запряла.

Отгде ще се вземат „любов, радост, мир…“,

когато сърцето ми сякаш да бие е спряло?

Така ми се иска да сложа глава натежала

на Твоето рамо, Исусе, облечена в бяло,

и дълго, и дълго така да остана,

та слабост и болка във мен да престанат.

Снегът се топи … Дано ледовете

докосне ги Твоята мирна десница

и аз като в пролет на шир в бреговете

да мога да рукна, да бликна, да плисна.

18.01.2004, на път за Пловдив

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.